
VEDTAGNE TEKSTER

[bookmark: Sujet][bookmark: References]Europa-Parlamentets lovgivningsmæssige beslutning af 7. juli 2026 om forslag til Europa-Parlamentets og Rådets afgørelse om bemyndigelse af Østrig til at ændre sin eksisterende bilaterale aftale om vejtransport med Schweiz med henblik på at tillade cabotagekørsel i forbindelse med udøvelse af international personbefordring ad vej med bus i grænseregionerne mellem de to lande (COM(2025)0773 – C10-0367/2025 – 2025/0407(COD))
(Almindelig lovgivningsprocedure: førstebehandling)
Europa-Parlamentet,
–	der henviser til Kommissionens forslag til Europa-Parlamentet og Rådet (COM(2025)0773),
–	der henviser til artikel 294, stk. 2, og artikel 2, stk. 1, og artikel 91 i traktaten om Den Europæiske Unions funktionsmåde, på grundlag af hvilke Kommissionen har forelagt forslaget for Europa-Parlamentet (C10‑0367/2025),
–	der henviser til artikel 294, stk. 3, i traktaten om Den Europæiske Unions funktionsmåde,
–	der henviser til, at Rådets repræsentant ved skrivelse af 10. juni 2026 forpligtede sig til at godkende Europa-Parlamentets holdning, jf. artikel 294, stk. 4, i traktaten om Den Europæiske Unions funktionsmåde,
–	der henviser til udtalelse fra Retsudvalget om det foreslåede retsgrundlag,
–	der henviser til udtalelse af 21. januar 2026 fra Det Europæiske Økonomiske og Sociale Udvalg[footnoteRef:1], [1:  	EUT C, C/2026/1970, 28.4.2026, ELI: http://data.europa.eu/eli/C/2026/1970/oj.] 

–	der henviser til høring af Regionsudvalget,
–	der henviser til forretningsordenens artikel 60 og 41,
–	der henviser til betænkning fra Transport- og Turismeudvalget (A10-0174/2026),
1.	vedtager nedenstående holdning ved førstebehandling;
2.	pålægger sin formand at sende Parlamentets holdning til Rådet og Kommissionen samt til de nationale parlamenter.








P10_TC1-COD(2025)0407
Europa-Parlamentets holdning fastlagt ved førstebehandlingen den 7. juli 2026 med henblik på vedtagelse af Europa-Parlamentets og Rådets afgørelse (EU) 2026/… om bemyndigelse af Østrig til at ændre sin bilaterale aftale om vejtransport med Schweiz med henblik på at tillade cabotagekørsel i forbindelse med udøvelse af international personbefordring med bus i grænseregionerne mellem de to lande
EUROPA-PARLAMENTET OG RÅDET FOR DEN EUROPÆISKE UNION HAR —
under henvisning til traktaten om Den Europæiske Unions funktionsmåde, særlig artikel 91,
under henvisning til forslag fra Europa-Kommissionen,
efter fremsendelse af udkast til lovgivningsmæssig retsakt til de nationale parlamenter,
under henvisning til udtalelse fra Det Europæiske Økonomiske og Sociale Udvalg[footnoteRef:2], [2: 	EUT C, C/2026/1970, 28.4.2026, ELI: http://data.europa.eu/eli/C/2026/1970/oj.] 

efter høring af Regionsudvalget,
efter den almindelige lovgivningsprocedure[footnoteRef:3], og [3: 	Europa-Parlamentets holdning af 7.7.2026.] 



ud fra følgende betragtninger:
[bookmark: _Hlk211264391](1)	I henhold til artikel 20, stk. 1, i aftalen mellem Det Europæiske Fællesskab og Det Schweiziske Forbund om godstransport og personbefordring med jernbane og ad landevej[footnoteRef:4] ("aftalen mellem Unionen og Schweiz") er personbefordring med bus mellem to punkter på området tilhørende samme kontraherende part i aftalen mellem Unionen og Schweiz udført af transportvirksomheder med hjemsted på den anden kontraherende parts område, kendt som cabotagekørsel, ikke tilladt. [4: 	EFT L 114 af 30.4.2002, s. 91, ELI: http://data.europa.eu/eli/agree_internation/2002/309(3)/oj.] 

(2)	I overensstemmelse med artikel 20, stk. 2, i aftalen mellem Unionen og Schweiz må eksisterende cabotagerettigheder fastsat i bilaterale aftaler indgået mellem medlemsstater og Schweiz, som var gældende, da aftalen mellem Unionen og Schweiz blev indgået den 21. juni 1999, fortsat udøves, forudsat at der ikke sker forskelsbehandling mellem transportvirksomheder med hjemsted i Unionen og ikke sker konkurrencefordrejning. Den bilaterale aftale om vejtransport mellem Østrig og Schweiz af 22. oktober 1958[footnoteRef:5] ("aftalen mellem Østrig og Schweiz") tillader ikke cabotagekørsel i forbindelse med udøvelse af international personbefordring med bus mellem de to lande. Derfor er retten til at udføre sådan kørsel ikke blandt de rettigheder, der er fastsat i artikel 20, stk. 2, i aftalen mellem Unionen og Schweiz. [5: 	BGBl. (Østrig) nr. 123/1959.] 



(3)	Internationale forpligtelser, der tillader transportvirksomheder med hjemsted i Schweiz at udføre cabotagekørsel inden for Unionen, kan påvirke artikel 20 i aftalen mellem Unionen og Schweiz, eftersom nævnte artikel ikke tillader sådan kørsel.
(4)	Europa-Parlamentets og Rådets forordning (EF) nr. 1073/2009[footnoteRef:6] tillader kun transportvirksomheder, der har en EF-tilladelse, at udføre cabotagekørsel i Unionen på visse betingelser.. Internationale forpligtelser, der tillader transportvirksomheder fra tredjelande, som ikke har en sådan tilladelse, at udføre denne form for kørsel, kan påvirke nævnte forordning. [6: 	Europa-Parlamentets og Rådets forordning (EF) nr. 1073/2009 af 21. oktober 2009 om fælles regler for adgang til det internationale marked for buskørsel og om ændring af forordning (EF) nr. 561/2006 (EUT L 300 af 14.11.2009, s. 88, ELI: http://data.europa.eu/eli/reg/2009/1073/oj).] 

(5)	Sådanne internationale forpligtelser hører derfor under Unionens eksterne enekompetence. Medlemsstaterne kan kun forhandle eller indgå sådanne forpligtelser, hvis de har fået bemyndigelse hertil af Unionen i overensstemmelse med artikel 2, stk. 1, i traktaten om Den Europæiske Unions funktionsmåde (TEUF).


(6)	Cabotagekørsel udført inden for Unionen af transportvirksomheder fra tredjelande, som ikke har en fællesskabstilladelse som fastsat i forordning (EF) nr. 1073/2009, påvirker funktionen af det indre marked for buskørsel som fastsat i nævnte forordning. Det er derfor nødvendigt, at en bemyndigelse i henhold til artikel 2, stk. 1, i TEUF, tildeles af EU-lovgiveren i overensstemmelse med den i artikel 91 i TEUF omhandlede lovgivningsmæssige procedure.
(7)	Ved skrivelse af 17. marts 2025 anmodede Østrig Unionen om bemyndigelse til at ændre aftalen mellem Østrig og Schweiz med henblik på at tillade cabotagekørsel i forbindelse med udøvelse af international personbefordring med bus i grænseregionerne i Østrig og Schweiz og derved fremme større territorial samhørighed.
(8)	Cabotagekørsel giver mulighed for at øge køretøjernes lastfaktor, hvilket øger den økonomiske effektivitet af international personbefordring med bus. Det er derfor hensigtsmæssigt at tillade sådan kørsel i forbindelse med udøvelse af international personbefordring med bus i grænseregionerne i Østrig og Schweiz. Dette kan yderligere styrke den tætte integration af disse grænseregioner.


(9)	For at sikre at den omhandlede cabotagekørsel ikke i alt for høj grad påvirker funktionen af det indre marked for buskørsel, som etableret ved forordning (EF) nr. 1073/2009, bør tilladelsen til sådan cabotagekørsel være betinget af, at der ikke sker forskelsbehandling mellem transportvirksomheder med hjemsted i Unionen, og at der ikke sker konkurrencefordrejning.
(10)	Af samme årsag bør der kun gives tilladelse til cabotagekørsel i Østrigs grænseregioner i forbindelse med udøvelse af international personbefordring med bus mellem Østrig og Schweiz. I denne forbindelse er det nødvendigt at definere Østrigs grænseregioner med henblik på denne afgørelse på en måde, der tager behørigt hensyn til virkningen af forordning (EF) nr. 1073/2009, samtidig med at der gives mulighed for at øge effektiviteten af den pågældende kørsel —
VEDTAGET DENNE AFGØRELSE:


Artikel 1
Østrig bemyndiges herved til at ændre den bilaterale aftale om vejtransport mellem Østrig og Schweiz af 22. oktober 1958 ("aftalen mellem Østrig og Schweiz") med henblik på at tillade cabotagekørsel i grænseregionerne i Østrig og Schweiz i forbindelse med udøvelse af international personbefordring med bus mellem de to lande, forudsat at der ikke sker forskelsbehandling mellem transportvirksomheder med hjemsted i Unionen og ikke sker konkurrencefordrejning.
De administrative områder Bludenz, Bregenz, Dornbirn og Feldkirch i regionen Vorarlberg og området Landeck i regionen Tyrol anses for at være Østrigs grænseregioner som omhandlet i stk. 1.


Artikel 2
Østrig underretter Kommissionen om ændringen af aftalen mellem Østrig og Schweiz i henhold til denne afgørelses artikel 1 og giver Kommissionen meddelelse om ordlyden af den ændrede aftale.
Kommissionen underretter Europa-Parlamentet og Rådet herom.
Artikel 3
Denne afgørelse er rettet til Republikken Østrig.
Udfærdiget i …, den …
På Europa-Parlamentets vegne	På Rådets vegne
Formand	Formand

